Lufthansa

La entrepreno Deutsche Lufthansa AG, mallonge Lufthansa [LUFT-hanza], estas la plej granda flugkompanio de Germanio. La kompania sidejo estas en Kolonjo, sed la "hejma flughaveno" estas Frankfurto ĉe Majno. Ĉar ties kapacitoj trakti aviadilojn ne sufiĉis, oni nomis dua centra flughaveno de Lufthansa tiun de Munkeno - plej multaj internaciaj flugoj de Lufthansa do alvenas en unu el tiuj du urbojn kaj naciaj flugoj plutransportas la pasaĝerojn al aliaj urboj, ekzemple la ĉefurbo Berlino. Post kiam Lufthansa transprenis la nacian aviadilan kompanion de Svisio, Swiss, la Flughaveno de Zuriko estas la tria centro por internaciaj flugoj, la unua ekster Germanio (centra regiona flughaveno de Swiss estas Ĝenevo). La entrepreno estas fonda membro de la aviadila ligo Star Alliance. Dum 2005 en la kompanio laboris 91 364 dungitoj.

250px|eta|Aviadilo Airbus A380 de la flugkompanio Lufthansa en Frankfurto ĉe Majno.

La entrepreno estas inter la plej grandaj siaspecaj en la mondo: Dum 2004 ĝi en internaciaj flugoj transportis pli da pasaĝeroj ol iu alia membro-kompanio de la internacia aviada asocio IATA, kaj ankaŭ transportis pli da varoj ol iu alia konkurenca entrepreno. Dum 2005 51,3 milionoj da klientoj flugis per Lufthansa, sed la kvanto da transportitaj varoj pro la malforta konjunkturo malaltiĝis ĝis "nur" 1 736 000 tunoj da varoj.

La flugoj de Lufthansa havas la IATA-mallongigon LH aŭ la numeron 220, kiu estas la komenco de ĉiu bileta numero. La ICAO-mallongigo por la entrepreno tamen estas DLH. En internaciaj konektoj, la flugoj AL Germanio havas ne-parajn numerojn, kaj tiuj DE Germanio parajn numerojn.

 Aviadilaro 
 AVIADILARO DE LUFTHANSA Aviadilo  En Servo Airbus A319-100  30 Airbus A320-200  64 Airbus A320neo  4 Airbus A321-100  20 Airbus A321-200  43 Airbus A321neo  15 Airbus A330-300  19 Airbus 340-300  8 Airbus A380-800  10 Boeing 747-400  13 Boeing 747-8  19

 Ligiloj 
 Oficiala retejo de Lufthansa  (germane kaj angle, en iuj naciaj subretejoj ankaŭ france, hispane, itale kaj japane)

Kategorio:Germanaj flugkompanioj
Kategorio:Flugkompanioj
Kategorio:Aviado en Germanio